30 “‘Etsoe ho ’na bara ba Iseraele le bara ba Juda e bile baetsi feela ba se sebe mahlong a ka, ho tloha bocheng ba bona;+ etsoe bara ba Iseraele ba bile ba ntšiteloa ka mosebetsi oa matsoho a bona,’+ ho bolela Jehova. 31 ‘Etsoe motse ona, ho tloha letsatsing leo ba o hahileng ka lona, ho fihlela letsatsing lena, ha ea ka ea e-ba letho haese sesosa sa bohale ho ’na+ le sesosa sa khalefo ho ’na, e le hore ke o tlose ka pel’a sefahleho sa ka,+ 32 ka lebaka la bobe bohle ba bara ba Iseraele+ le ba bara ba Juda+ boo ba bo entseng hore ba ntšiteloe,+ bona, marena a bona,+ likhosana tsa bona,+ baprista ba bona+ le baprofeta ba bona,+ le banna ba Juda le baahi ba Jerusalema. 33 Ba ’na ba retelletsa mekokotlo ho ’na eseng lifahleho;+ le hoja ba rutiloe, le hoja ho tsohiloe hoseng ba rutoa, empa ha ho le ea mong oa bona ea ileng a mamela hore a amohele taeo.+ 34 Ba qala ho kenya lintho tsa bona tse manyala ka tlung e ’nileng ea bitsoa ka lebitso la ka, e le hore ba e silafatse.+ 35 Ho feta moo, ba haha libaka tse phahameng tsa Baale+ tse phuleng ea mora oa Hinome,+ e le hore ba fetise bara ba bona le barali ba bona mollong+ ho Moloke,+ e leng ntho eo ke sa kang ka ba laela eona,+ leha e le hore ho ile ha hlaha pelong ea ka ho etsa ntho ena e manyala,+ ka morero oa ho etsa hore Juda e etse sebe.’+